उधर, भास्कर प्रबंधन अपने कदमों से जता रहा है कि उसे इस देश के किसी कानून, किसी संस्था, किसी नैतिकता, किसी मान्यता की कोई परवाह नहीं है. वह हर हाल में पैसे और सिर्फ पैसा के लिए काम कर रहा है, भले ही पैसे बचाने के चक्कर में सारी संस्थाएं, सारी मान्यताएं, सारे कानून, सारी नैतिकताएं ध्वस्त हो जाएं. खबर ये भी है कि मजीठिया से बचने के लिए भास्कर ने डीबी इन्फोमीडिया नामक कंपनी बना दी है. यह कंपनी वेब कंटेंट प्रोवाइडर कंपनी है, जो मजीठिया वेज बोर्ड के दायरे में नहीं आती. इसका मुख्यालय भोपाल बनाया गया है. डीबी कार्प एक प्रकाशन कंपनी है, जो मजीठिया वेज बोर्ड के दायरे में आती है. सूत्रों के मुताबिक डीबी कार्प के कम तनख्वाह वालों से इस्तीफा लेकर उन्हें नई कंपनी में ज्वाइन कराया जा रहा है.